Kongelig dansk glans over norsk jubileum
Det opplyser stortingspresident Olemic Thommessen til NTB. Thommessen var mandag i København der han blant annet var i Folketinget for å presentere programmet for den danske feiringen av det norske grunnlovsjubileet. 17. mai 2014 er det 200 år siden Grunnloven ble vedtatt av riksforsamlingen på Eidsvoll. Ikke bare blir det kongelig dansk besøk 17. mai. To dager tidligere skal det danske Folketingets formand, Mogens Lykketoft, tale på et jubileumsmøte i Stortinget.Det skal også skje ting i København for å markere det norske jubileet. - Danskene legger opp til et betydelig program. Det blir blant annet en stor festforestilling i operaen med både norske og danske kongelige til stede. Det kommer til å bli et bredt anlagt flåtebesøk, og på 17. mai holder sjømannskirken i København festgudstjeneste i Holmens kirke etterfulgt av 17. mai-tog, sier Thommessen. På programmet i Danmark står blant annet også en Christian Krohg-utstilling, Holberg-seminar og utstillingen «Spillet om Danmark og Norge». Utstillingen lages i samarbeid mellom Det Nationalhistoriske Museum i Danmark og Norsk Folkemuseum. Den skal vises på Folkemuseet i første halvår neste år, før den flytter til Danmark i september.
Det danske regentparet skal være med på 17. mai-feiringen på Eidsvoll neste år for å kaste glans over grunnlovsjubileet.